Sablokolora kaprimulgo

La Sablokolora kaprimulgo aŭ Sablokolora noktofalko, Chordeiles rupestris laŭ kio ankaŭ Rokeja kaprimulgo, estas specio de birdoj de la familio de kaprimulgedoj en ties genro Chordeiles de Ameriko, sed propra de Sudameriko, vivanta en Bolivio, Brazilo, Kolombio, Peruo, Ekvadoro, kaj Venezuelo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. Species Lists of Birds for South American Countries and Territories.  Alirita la 24an de Aŭgusto, 2021

Taksonomio kaj sistematiko
Gravaj taksonomiaj sistemoj agnoskas du subspeciojn de sablokolora noktofalko, la nomigan Chordeiles rupestris rupestris kaj C. r. xylostictus.[2][4][5] Tamen, almenaŭ du aŭtoroj asertas, ke ĝi estas pli bone traktata kiel monotipa.[6][7]

Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, kaj C. L. Wood. 2021. The eBird/Clements checklist of Birds of the World: v2021. Elŝutita el  Alirita la 25an de Aŭgusto, 2021HBW and BirdLife International (2020) Handbook of the Birds of the World and BirdLife International digital checklist of the birds of the world Versio 5. Disponebla ĉe:  [.xls zipped 1 MB] Alirita la 27an de Majo, 2021 Tamen, almenaŭ du fakuloj plendas, ke ĝi estu plej bone traktata kiel monotipa.

Aspekto
La sablokolora noktofalko estas 20,5 ĝis 22 cm longa. Ĝiaj supraj partoj estas palgrizbrunaj kun pli malhelbrunaj strioj, bendoj kaj makuloj. La mentono kaj gorĝo estas blankaj ĝis sablokoloraj, la brusto grizblanka kun cinamkolora nuanco kaj brunaj bendoj kaj makuloj, kaj la ventro blanka kun brunaj makuloj sur ĝia supra parto. Ankaŭ la malsupra flanko de la flugilo estas plejparte blanka.Whyland, N. (2020). Sand-colored Nighthawk (Chordeiles rupestris), version 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 4an de Oktobro, 2021

Distribuado kaj habitato
La nomiga subspecio de sablokolora noktofalko troviĝas vaste en nordokcidenta Amazonio de sudorienta Kolombio, sudokcidenta Venezuelo, nordorienta Peruo, kaj nordokcidenta Brazilo. Ĝi ankaŭ troviĝas pli mallarĝe laŭlonge de riverkoridoroj en orienta Ekvadoro, Peruo, norda Bolivio, kaj okcidenta Brazilo. C. r. xylostictus troviĝas nur en la Departemento Kundinamarko de Kolombio. La specio loĝas en la okcidenta Amazona baseno, ĉefe laŭlonge de akvovojoj sed inkluzive de hufoformaj lagoj kaj herbaj maldensejoj kiel ekzemple aerodromoj. Ĝi malofte troviĝas en areoj super 500 m.

Kutimaro
La sablokolora noktofalko estas krepuskula kaj noktula. Dumtage ĝi ripozas sur riveraj insuloj kaj sablejoj, ofte en grandaj nombroj. Dum alta akvo ĝi ripozas en arboj superpendantaj la akvon..

Manĝado
La sablokolora noktofalko manĝoserĉas tre aktive ĉe krepusko kaj poste intermite dum la nokto. Ĝia dieto ne estis studita detale sed oni scias, ke ĝi konsistas tute el insektoj. Ĝia flugo estis priskribita kiel malpli nekonstanta ol tiu de aliaj kaprimulgoj, kun "strange mekanika" flugetado kiu similas al tiu de ŝternoj.

Reproduktado
La reprodukta sezono de la sablokolora noktofalko daŭras de majo ĝis aŭgusto en sudorienta Peruo kaj de junio ĝis septembro en centra Brazilo, sed ĝi ne estis difinita en la cetero de ĝia teritorio. Ili nestas en maldensaj kolonioj, ofte proksime al tiuj de flavbeka ŝterno, grandbeka ŝterno kaj nigra tondilbekulo. Ili demetas siajn du ovojn en skrapaĵo sur sablejo.

Voĉo
La sablokolora noktofalko ŝajne malofte kantas, sed ĝi faras tion el la grundo, "gurganta puar... intermetita kun silentema gorĝ-klariganta sono kaj laŭtaj graŭ-notoj." Ĝi ankaŭ faras diversajn aliajn voĉojn dum ĉasado al alia birdo aŭ defendado de nesto.

Statuso
La IUCN taksis la sablokoloran noktofalkon kiel Malplej Zorgigan. Ĝi havas tre grandan teritorion, kaj kvankam oni kredas, ke ĝia populacio malpliiĝas, la malkreskrapideco ne supozeble estas sufiĉe rapida por pli serioza takso. Neniu tuja minaco estis identigita.

 Referencoj 

 John K. Terres (1980), Audubon Society Encyclopedia of North American Birds, Knopf, ISBN 0-394-46651-9

 Eksteraj ligiloj 

Kategorio:Kaprimulgedoj
Kategorio:Nearktisa faŭno
Kategorio:Birdoj de Sudameriko
Kategorio:Birdoj de Brazilo
Kategorio:Birdoj de Kolombio